**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**A PRAVIDLÁ ELEKTRONICKEJ AUKCIE**

**V RÁMCI KONKRÉTNEHO ZADANIA ZÁKAZKY S POUŽITÍM ELEKTRONICKEJ AUKCIE**

**Ponuky predložené v rámci konkrétneho zadania zákazky s použitím elektronickej aukcie sa vyhodnocujú na základe kritéria na vyhodnotenie ponúk „Celková cena za dodanie požadovaného predmetu realizačnej zmluvy vyjadrená v EUR bez DPH“**

**7**

Verejný obstarávateľ prostredníctvom systému EKS automatizovaným spôsobom vyhodnotí ponuky Dodávateľov, predložené v rámci konkrétneho zadania zákazky s použitím elektronickej aukcie (ďalej len „konkrétne zadanie zákazky“), podľa kritéria na vyhodnotenie ponúk (ďalej len „kritérium“), určeného vo Výzve na podanie ponuky do konzultácii a konkrétne zadanie zákazky s použitím elektronickej aukcie (ďalej len „výzva“)a na základe pravidiel jeho uplatnenia určených v tejto časti súťažných podkladoch.

Všetky ceny, ako aj návrh na plnenie kritéria, uvedené v ponuke Dodávateľa podľa predmetnej výzvy v rámci konkrétneho zadania zákazky, musia byť zaokrúhlené na dve desatinné miesta.

**Pravidlá na uplatnenie kritéria:**

**Celková cena za dodanie požadovaného predmetu realizačnej zmluvy vyjadrená v EUR bez DPH**

Systém EKS automatizovane označí ponuku s najnižšou Celkovou cenou za dodanie požadovaného predmetu realizačnej zmluvy vyjadrenú v EUR bez DPH za prvú, ponuku s druhou najnižšou Celkovou cenou za dodanie požadovaného predmetu zákazky vyjadrenú v EUR bez DPH za druhú, ponuku s tretou najnižšou Celkovou cenou za dodanie požadovaného predmetu zákazky vyjadrenú v EUR bez DPH za tretiu, atď. Ponuky Dodávateľov, ktoré systém EKS automatizovane vyhodnocoval podľa predmetného kritéria, budú následne systémom EKS zaradené do elektronickej aukcie, ktorá sa vykoná na základe vyzvania týchto Dodávateľov na účasť v elektronickej aukcii prostredníctvom EKS.

V prípade rovnakých návrhov na plnenie predmetného kritéria, t.j. rovnakej celkovej ceny viacerých Dodávateľov, rozhoduje o poradí ponúk podľa nižšie uvedeného poradia:

1. najnižšia celková cena vyjadrená v EUR bez DPH, ktorú Dodávateľ uvedie v rámci položky č. X (bude určená vo výzve)

**Elektronická aukcia**

Elektronická aukcia sa bude realizovať certifikovaným aukčným systémom – Aukčný modul Elektronického kontraktačného systému - Podmodul elektronická aukcia je priama súčasť systému EKS a umožňuje Dodávateľom v reálnom čase v rámci elektronickej aukcie upravovať svoje ponuky, ktoré boli predložené zo strany Dodávateľov v rámci konkrétneho zadania zákazky, po ich vyhodnotení.

Elektronické aukcie v tomto podmodule sú vytvárané v súlade so zákonom, t.j. zoradenie ponúk predložených v rámci konkrétneho zadania zákazky sa vykoná na základe elektronickej aukcie.

Podmodul EKS v rámci vytvorenia elektronickej aukcie zabezpečí nasledovné:

1. zhodu názvu elektronickej aukcie s názvom predmetného konkrétneho zadávania zákazky,
2. zhodu kritéria – názov a pravidlá uplatnenia tohto kritéria s kritériom a pravidlami jeho uplatnenia, ktoré sa použilo v rámci vyhodnotenia ponúk v rámci konkrétneho zadania zákazky pred elektronickou aukciou,
3. účastníci elektronickej aukcie – ako účastníci elektronickej aukcie sú zaevidovaní tí Dodávatelia, ktorých ponuky boli v rámci konkrétneho zadania zákazky vyhodnotené podľa kritéria na vyhodnotenie ponúk a pravidiel jeho uplatnenia uvedených vo výzve,
4. vstupné ponuky – prevzaté sú údaje zo všetkých predložených a vyhodnocovaných ponúk podľa písm. c) tejto časti týchto súťažných podkladov.

Elektronická aukcia sa začne a skončí v termínoch uvedených vo výzve na účasť v elektronickej aukcii.

Kritérium elektronickej aukcie: **Celková cena za dodanie predmetu realizačnej zmluvy vyjadrená v EUR bez DPH**

Predmetom elektronickej aukcie sú: **jednotkové ceny v EUR bez DPH položiek**, ktoré tvoria celkovú cenu za dodanie predmetu realizačnej zmluvy vyjadrenej v EUR bez DPH

alebo

**celková cena za dodanie predmetu realizačnej zmluvy   
vyjadrená v EUR bez DPH**

**(ďalej aj „cena“)**

**Priebeh elektronickej aukcie:**

EKS po vyhodnotení ponúk a zostavení poradia z predložených ponúk elektronicky informuje súčasne prostredníctvom výzvy na účasť v elektronickej aukcii, zaslanej na adresu elektronickej komunikácie, o začatí elektronickej aukcie všetkých Dodávateľov (ďalej len „účastník/ov“), ktorých ponuky spĺňajú určené podmienky na predloženie nových cien vyjadrených v EUR bez DPH.

V priebehu elektronickej aukcie budú zverejňované všetkým účastníkom zaradeným do elektronickej aukcii v aukčnej sieni informácie, ktoré umožnia účastníkom zistiť v každom okamihu ich relatívne umiestnenie, t.j. **v priebehu elektronickej aukcie sa všetkým účastníkom zaradeným do elektronickej aukcie zobrazí/bude min. zobrazovať:**

* Všeobecné informácie o elektronickej aukcii (názov aukcie, kritérium na vyhodnotenie ponúk, odkaz na predmetnú konkrétnu zákazku)
* Informácie o čase (Serverový čas, Dĺžka trvania aukcie, Predlžovanie aukcie, Čas začiatku aukcie, Predpokladaný čas ukončenia aukcie, Zostávajúci čas aukcie, Čas do začiatku aukcie, informácia o prerušovaní aukcie v prípade trvania aukcie mimo prevádzkových hodín EKS)
* Systémové oznamy
* Informácie o hodnotách kritéria aktuálne najvýhodnejšej ponuky
* Informáciu o relatívnom poradí a hodnotách kritéria účastníka

V rámci priebehu elektronickej aukcie bude účastníkom zobrazované poradie, ktoré bude stanovené na základe pravidiel a podľa kritéria v súlade s týmito súťažnými podkladmi a výzvou.

Predmetom úpravy v elektronickej aukcii budú jednotkové alebo celkové ceny vyjadrené v EUR bez DPH. Uchádzač bude upravovať jednotkové alebo celkové ceny vyjadrené v EUR bez DPH smerom dole. Verejný obstarávateľ upozorňuje, že systém neumožní podať takú ponuku v rámci nového návrhu ceny bez DPH vyjadrenej v EUR, ktorá by dorovnala navrhovanú celkovú cenu bez DPH vyjadrenú v EUR iného uchádzača (t.j. nie je možné dorovnať žiadne poradie).

Minimálny krok úpravy ponuky v prípade nového návrhu ceny vyjadrenej v EUR bez DPH v rámci elektronickej aukcie bude určený vo výzve.

**Prístup do aukčnej siene účastníka**

Účastníkom, ktorí postúpili do elektronickej aukcie na základe vyhodnotenia predložených ponúk v rámci konkrétneho zadania zákazky, sa po prihlásení do systému EKS zobrazí hypertextový odkaz na aukčnú sieň vo vernom detaile predmetnej zákazky, a to min. 15 minút pred začiatkom elektronickej aukcie. V tomto časovom limite si môžu účastníci elektronickej aukcie skontrolovať svoju vstupné ceny.

Zároveň účastníkom elektronickej aukcie bude tiež zaslaná pripomienka formou emailovej notifikácie 10 minút pred začiatkom elektronickej aukcie.

**Prístup do aukčnej siene verejnosti**

Hypertextový odkaz na verejnú aukčnú sieň bude zobrazený vo vernom detaile predmetnej konkrétnej zákazky, a to bezprostredne po vytvorení elektronickej aukcie.

**Predpokladaný čas ukončenia elektronickej aukcie:**

Elektronická aukcia bude trvať 20 minút, s opakovanou možnosťou predĺženia o 2 minúty. Ak účastník ponúkne novú cenu vyjadrenú v EUR bez DPH, ktorá spĺňa požiadavky týkajúce sa minimálnych rozdielov, počas posledných 2 minút trvania elektronickej aukcie, elektronická aukcia sa predlžuje o 2 minúty, ktoré začnú plynúť od pôvodného skončenia elektronickej aukcie. Elektronická aukcia sa po jej prvom predĺžení predĺži o 2 minúty vždy, keď počas jej predĺženia účastník ponúkne novú cenu vyjadrenú v EUR bez DPH, ktorá spĺňa požiadavky týkajúce sa minimálnych rozdielov, a to aj opakovane.

Systém EKS elektronickú aukciu skončí:

* ak nedostane žiadne ďalšie nové ceny vyjadrené v EUR bez DPH, ktoré spĺňajú požiadavky týkajúce sa minimálnych rozdielov.

Po ukončení elektronickej aukcii už nebude možné upravovať ceny vyjadrené v EUR bez DPH, ktoré boli predmetom elektronickej aukcii.

Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník.

**Požiadavky na technické vybavenie**

Aktuálne verzie prehliadačov: Internet Explorer, Mozilla Firefox, Google Chrome.

Ďalšie technické požiadavky:

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.

**Doplňujúce informácie**

Technické problémy na strane Dodávateľa nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v elektronickej aukcii) Verejný obstarávateľ odporúča Dodávateľom mať pripravený náhradný zdroj elektrickej energie, prípadne mobilný internet napr. prenosný počítač s mobilným internetom.